ଜାକର୍ତ୍ତାଃ ଚଳିତ ଏସିଆନ୍ ଗେମ୍ସରେ ଭାରତୀୟ ମହିଳା ହକି ଟିମ୍ର ଆଧିପତ୍ୟ ଜାରି ରହିଛି। ଶନିବାର ଗ୍ରୁପ୍ 'ବି'ର ଏକ ମୁକାବିଲାରେ ଟିମ୍ ଇଣ୍ଡିଆ ଏସିଆନ୍ ଗେମ୍ସର ଡିଫେଣ୍ଡିଂ ଚାମ୍ପିୟନ୍ ଦକ୍ଷିଣ କୋରିଆକୁ ୪-୧ ଗୋଲ୍ରେ ହରାଇ ଦେଇଛି।
ଆଜିର ମ୍ୟାଚ୍ଟି ବେଶ ସଂଘର୍ଷପୂର୍ଣ୍ଣ ହୋଇଥିଲା। ମ୍ୟାଚ୍ର ୧୬ ତମ ମିନିଟ୍ରେ ଭାରତ ପକ୍ଷରୁ ନବନୀତ ପ୍ରଥମେ ଗୋଲ୍ ଦେଇ ଦଳକୁ ୧-୦ରେ ଆଗୁଆ କରିଦେଇଥିଲେ। କିନ୍ତୁ ୨୦ ତମ ମିନିଟ୍ରେ ଦକ୍ଷିଣ କୋରିଆର ଲି ୟୁରିମ୍ ଗୋଲ୍ ଦେଇ ସ୍ଥିତି ବରାବର କରିଥିଲେ।
ମ୍ୟାଚ୍ ଶେଷ ହେବାକୁ ଆଉ ମାତ୍ର ୫ ମିନିଟ୍ ଥିବା ବେଳେ ଭାରତକୁ ପେନାଲ୍ଟି କର୍ଣ୍ଣର ମିଳିଥିଲା। ଏହାକୁ ଗୁରଜିତ୍ ଗୋଲ୍ରେ ପରିଣତ କରି ଭାରତକୁ ୨-୧ରେ ଆଗୁଆ କରିଦେଇଥିଲେ। ଏହାର ଗୋଟିଏ ମିନିଟ୍ ପରେ ଗୁରଜିତ୍ ଆଉ ଗୋଟିଏ ଗୋଲ କରିଥିଲେ।
ମ୍ୟାଚ୍ର ୫୬ ମିନିଟ୍ରେ ବନ୍ଦନା ଭାରତ ପାଇଁ ୪ର୍ଥ ଗୋଲ କରିଥିଲେ। ଭାରତ ମାତ୍ର ୫ ମିନିଟ୍ରେ ୩ଟି ଗୋଲ୍ କରି ଡ୍ର ହେବାକୁ ଯାଉଥିବା ମ୍ୟାଚ୍ରେ ଚମତ୍କାର ବିଜୟ ହାସଲ କରିଛି।
